

Οί 9 ί(Λΐ 5 ^ 9 ηεοΙ 6γ I 
ΤίίθούοΓοε Μουπταρι 
θείε: 2007.02.^^9:55:02 
ΕΕΤ 

Ρθ35θπ: δίβΠθο ΡϋΡ 
(εΓπΟεόόβίΙ) | 

ΙοοΒϋοη: Α0τβ|5, ΕΙΙίγιϊΚο 
Τ γρο9Γ3ίίο 


965 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 84 

30 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Επιτροπών Παρακολούθησης - Παρα¬ 
λαβής στη Γ.Γ.Δ.Δ. και Η.Δ. στο ΥΠ.ΕΣ.Δ.Δ.Α. 1 

Σύσταση Ομάδας Εργασίας για την ανάπτυξη της 
Ελλάδας ως διεθνούς χρηματοπιστωτικού κέ¬ 
ντρου στην ευρύτερη περιοχή της Ν.Α. Ευρώπης 

και της Ανατολικής Μεσογείου. 2 

Καθορισμός αποδοχών Αθανασίου Ταγκαλάκη Επι¬ 
στήμονα Συνεργάτη του ν. 1682/1987. 3 


Μεταβίβαση αρμοδιοτήτων και εξουσίας να υπο¬ 
γράψουν “Με εντολή Υφυπουργού» στο Γενικό 
Γραμματέα Επενδύσεων και Ανάπτυξης, στους 
Προϊσταμένους των Γενικών Διευθύνσεων Ανα¬ 
πτυξιακού Προγραμματισμού, Περιφερειακής 
Πολιτικής, Δημοσίων Επενδύσεων και Ιδιωτικών 
Επενδύσεων, στους Προϊσταμένους Διευθύνσε¬ 
ων, στους Προϊσταμένους των Ειδικών Υπηρεσι¬ 
ών, στους Προϊσταμένους Τμημάτων και Αυτοτε¬ 
λούς Γ ραφείου καθώς και στους Προϊσταμένους 
των Μονάδων των Ειδικών Υπηρεσιών του Υπουρ¬ 


γείου Οικονομίας και Οικονομικών. 4 

Ανάθεση αρμοδιοτήτων στον Πρόεδρο του Διοικη¬ 
τικού Συμβουλίου στο Δ/ντή και σε άλλα όργανα 
του Οργανισμού Αντισεισμικού Σχεδιασμού και 

Προστασίας. 5 

Έγκριση ωρών υπερωριακής απασχόλησης μίας (1) 
υπαλλήλου που υπηρετεί στο Γ ραφείο της Γ ενι¬ 
κής Δντριας Υγείας του Υπουργείου Υγείας και 
Κοινωνικής Αλληλεγγύης. 6 

Α ΠΟΦΑΣΕΙ Σ 

Αριθμ. ΔΙΔΚ/Φ.38/2/1045 (1) 

Συγκρότηση Επιτροπών Παρακολούθησης - 


Παραλαβής στη Γ.Γ.Δ.Δ. και Η.Δ. στο ΥΠ.ΕΣ.Δ.Δ.Α. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 6 παρ. 3 του ν. 2286/1995 (ΦΕΚ 19/Α/ 


1.2.1995) «Προμήθειες του δημόσιου τομέα και ρυθμίσεις 
συναφών θεμάτων». 

β) του άρθρου 27 του π.δ. 394/1996 (ΦΕΚ 266/Α/4.12.1996) 
«Κανονισμός Προμηθειών Δημοσίου (Κ.Π.Δ.)». 

γ) του άρθρου 90 του «Κώδικα για την Κυβέρνηση και 
τα Κυβερνητικά Όργανα», που κωδικοποιήθηκε με το 
άρ. πρώτο του π.δ. 63/2005. 

δ) του π.δ. 373/1995 (ΦΕΚ 201/Α/14.9.1995) «Συγχώνευ¬ 
ση των Υπουργείων Προεδρίας της Κυβερνήσεως και 
Εσωτερικών στο Υπουργείο ΕΣ.Δ.Δ.Α». 

ε) του π.δ. 400/1995 (ΦΕΚ 226/Α/1.11.1995) «Σύσταση Γε¬ 
νικής Γραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης 
και καθορισμός των αρμοδιοτήτων της». 

στ) του άρθρου 24 παρ. 1 ν. 3200/2003 (281/Α/19.12.2003) 
«Τροποποιήσεις του ν. 1388/1983 «Ιδρυση Εθνικού Κέ¬ 
ντρου Δημόσιας Διοίκησης, ίδρυση Εθνικής Σχολής 
Τοπικής Αυτοδιοίκησης και άλλες διατάξες». 

2. Την υπ’ αριθμ. ΔIΔΚ/Φ1/2/6139/23.3.2004 κοινή απόφα¬ 
ση του Πρωθυπουργού και του Υπουργού Εσωτερικών 
Δημόσιας Διοίκησης και Αποκέντρωσης (ΦΕΚ 527/Β/ 
24.3.2004) «Ανάθεση αρμοδιοτήτων στους Υφυπουργούς 
Εσωτερικών Δημόσιας Διοίκησης και Αποκέντρωσης. 

3. Την ανάγκη παρακολούθησης και παραλαβής μελε¬ 
τών και εξειδικευμένων εργασιών που απαιτούν ειδικές 
γνώσεις. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρους του Κρα¬ 
τικού προϋπολογισμού, αποφασίζουμε: 

1. Συγκροτούμε στη Γ ενική Γ ραμματεία Δημόσιας Διοί¬ 
κησης και Ηλεκτρονικής Διακυβέρνησης του Υπουργείου 
Εσωτερικών, Δημόσιας Διοίκησης και Αποκέντρωσης τις 
κατωτέρω Επιτροπές Παρακολούθησης και Παραλαβής: 

Α) Επιτροπή Παρακολούθησης των συμβάσεων και 
Παραλαβής μελετών και εξειδικευμένων εργασιών, και 

Β) Επιτροπή παρακολούθησης των συμβάσεων και 
Παραλαβής υπηρεσιών όπως π.χ. διαφημιστικών υπη¬ 
ρεσιών κλπ. 

2. Οι Επιτροπές είναι πενταμελείς και αποτελούνται 
από υπαλλήλους της Γ.Γ.Δ.Δ. και Η.Δ. του ΥΠ.ΕΣ.Δ.Δ.Α. 
ή υπαλλήλους άλλων φορέων του δημόσιου τομέα με 
οποιαδήποτε σχέση εργασίας, καθώς και ιδιώτες με 
εξειδικευμένες γνώσεις στο αντικείμενο. 

Γραμματέας της Επιτροπής ορίζεται υπάλληλος της 
Γ.Γ.Δ.Δ. και Η.Δ./ΥΠΈΣ.Δ.Δ.Α. 

3. Έργο των εν λόγω Επιτροπών είναι η παρακολούθηση 

για την ορθή εφαρμογή των ορίων των συμβάσεων εφό¬ 
σον αυτό απαιτείται, καθώς και η παραλαβή των μελετών, 
των εξειδικευμένων εργασιών και διαφημιστικών υπηρεσι¬ 
ών σύμφωνα με τις διατάξεις του π.δ. 394/1996. 

4. Ο Πρόεδρος, τα μέλη και ο γραμματέας των ανω¬ 
τέρω Επιτροπών, ως και οι αναπληρωτές τους, θα ορί¬ 
ζονται κάθε φορά με απόφαση του Υπουργού Εσωτε¬ 
ρικών, Δημόσιας Διοίκησης και Αποκέντρωσης ή του 
εξουσιοδοτημένου προς τούτο οργάνου, ανάλογα με 
το αντικείμενο της σύμβασης. 

5. Οι Επιτροπές λειτουργούν εντός και εκτός του κα¬ 
νονικού ωραρίου των Δημοσίων Υπηρεσιών και σύμφωνα 
με τις ισχύουσες, κάθε φορά γενικές διατάξεις περί 
συλλογικών οργάνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2006 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. 1641 Β.72 (2) 

Σύσταση Ομάδας Εργασίας για την ανάπτυξη της Ελλά¬ 
δας ως διεθνούς χρηματοπιστωτικού κέντρου στην 
ευρύτερη περιοχή της Ν.Α. Ευρώπης και της Ανατο¬ 
λικής Μεσογείου. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του άρθρου 90 του «Κώδικα Νομοθεσίας για την 
Κυβέρνηση και Κυβερνητικά Οργανα» που κυρώθηκε με 
το άρθρο πρώτο του π.δ/τος 63/2005 (ΦΕΚ 98/Α'), 

2. Του π.δ. 178/2000 «περί Οργανισμού του Υπουργείου 
Εθνικής Οικονομίας» (ΦΕΚ 165 Α') όπως ισχύει, 

3. Του π.δ. 81/2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών», 

4. Τα κάτωθι έγγραφα των φορέων για τον ορισμό εκ¬ 
προσώπων και αναπληρωτών στην Ομάδα Εργασίας: 

• Το υπ’ αριθμ. 66/19.12.2005 της Τράπεζας της Ελ¬ 
λάδος, 

• Το υπ’ αριθμ. 135/14.12.2005 της Επιτροπής Κεφα¬ 
λαιαγοράς, 

• Το υπ’ αριθμ. 2843/13.12.2005 της'Ενωσης Ελληνικών 
Τ ραπεζών, 

• Το υπ’ αριθμ. 55191/14.12.2005 του Χρηματιστηρίου 
Αθηνών Α.Ε., 

• Το υπ’ αριθμ. 17992/7.12.2005 του Συνδέσμου Μελών 
Χρηματιστηρίου Αθηνών, 

• Το υπ’ αριθμ. 5139/13.12.2005 της'Ενωσης Θεσμικών 
Επενδυτών, 

• Το υπ’ αριθμ. 5523/16.12.2005 του Συνδέσμου Ελλη¬ 
νικών Βιομηχανιών, 

• Το υπ’ αριθμ. 805/14.12.2005 του Συνδέσμου Βιομη¬ 
χανιών Βορείου Ελλάδος, 

5. Το γεγονός ότι από την παρούσα Απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

I. Τη σύσταση Ομάδας Εργασίας της οποίας μέλη 
είναι τα ακόλουθα: 

1. Μέργος Γεώργιος, Γενικός Γραμματέας του ΥΠ.ΟΙ.Ο., 
ως Πρόεδρος και Συντονιστής. 

2. Παπαθανασίου Κων/νος, εκπρόσωπος του Υπουργού 
Οικονομίας και Οικονομικών, ως μέλος. 


3. Νούνης Χρήστος, εκπρόσωπος του Γ ενικού Γ ραμ- 
ματέα του ΥΠ.ΟΙ.Ο., ως μέλος. 

4. Γ κότσης Γ εώργιος, εκπρόσωπος της Γ ενικής Διεύ¬ 
θυνσης Οικονομικής Πολιτικής του ΥΠ.ΟΙ.Ο., ως μέλος. 

5. Σκαρμέας Εμμανουήλ, εκπρόσωπος της Γ ενικής Διεύ¬ 
θυνσης Οικονομικής Πολιτικής του ΥΠ.ΟΙ.Ο., ως μέλος. 

6. Αθανάσογλου Παναγιώτης, Οικονομικός Εμπειρογνώ¬ 
μονας, εκπρόσωπος της Τράπεζας της Ελλάδος ως μέλος, 
με αναπληρωτή τον Καλύβα Λάμπρο, Υπολογιστή Α'. 

7. Γαβριηλίδης Ανάστασης, Αντιπρόεδρος, εκπρόσω¬ 
πος της Επιτροπής Κεφαλαιαγοράς ως μέλος, με ανα- 
πληρώτρια την Αποστολίδου Ελευθερία, Διευθύντρια 
Τμήματος Διεθνών και Δημοσίων Σχέσεων. 

8. Γ κόρτσος Χρήστος, Γ ενικός Γ ραμματέας, εκπρόσωπος 
της'Ενωσης Ελληνικών Τραπεζών ως μέλος, με αναπληρωτή 
τον Καμπουράκη Γεώργιο, Διευθυντή της ΕΕΤ. 

9. Μάργαρης Βασίλειος, Γενικός Διευθυντής Χρημα¬ 
τιστηριακού Κέντρου Θεσσαλονίκης, εκπρόσωπος του 
Χρηματιστηρίου Αθηνών Α.Ε. ως μέλος, με αναπληρώ- 
τρια της Γιωτάκη Τζένη, Προϊστ. Τμήματος Διεθνών Θε¬ 
μάτων Αγορών, Εκδοτριών, Εταιρικής Διακυβέρνησης 
και ΟΣΕΚΑ, Ελληνικά Χρηματιστήρια Α.Ε. 

10. Μωραϊτάκης Αλέξανδρος, Πρόεδρος, εκπρόσωπος 
του Συνδέσμου Μελών Χρηματιστηρίων Αθηνών ως μέ¬ 
λος, με αναπληρωτή τον Παπαριστείδη Δημήτριο. 

11. Μπέρτσος Νικόλαος, Πρόεδρος Δ.Σ., εκπρόσωπος 
της'Ενωσης θεσμικών Επενδυτών με αναπληρωτή τον 
Λιναρά Διονύσιο, Αντιπρόεδρο του Δ.Σ. της'Ενωσης. 

12. Τορτοπίδης Αντώνιος, Συντονιστής Μονάδας 
Έρευνας και Ανάλυσης, εκπρόσωπος του Συνδέσμου 
Ελληνικών Βιομηχανιών ως μέλος, με αναπληρωτή τον 
Πρίντσιπα Αθανάσιο, στέλεχος της ίδιας Μονάδας. 

13. Μυλωνάς Γεώργιος, Πρόεδρος, εκπρόσωπος του 
Συνδέσμου Βιομηχανιών Βορείου Ελλάδος ως μέλος, 
με αναπληρωτή τον Σταύρου Γιάννη, Εκτελεστικό Αντι¬ 
πρόεδρο του Συνδέσμου. 

II. Έργο της Ομάδας Εργασίας είναι η εκπόνηση εθνι¬ 
κής στρατηγικής για την ανάπτυξη της Ελλάδας ως 
διεθνούς χρηματοπιστωτικού κέντρου στα Βαλκάνια 
και στην ευρύτερη περιοχή της Ν.Α. Ευρώπης και της 
Ανατολικής Μεσογείου. 

III. Η διάρκεια του έργου της Επιτροπής ορίζεται μέχρι 
31.12.2006. 

IV. Η γραμματειακή υποστήριξη της Επιτροπής παρέ¬ 
χεται από το γραφείο του Προέδρου της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2006 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. 1642/141 (3) 

Καθορισμός αποδοχών Αθανασίου Ταγκαλάκη Επι¬ 
στήμονα Συνεργάτη του ν. 1682/1987. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 5 παρ. 5 περ. γ’ του ν. 
1682/1987 (ΦΕΚ 14/τ.Α'/16.2.1987) “Μέσα και όργανα ανα¬ 
πτυξιακής πολιτικής κ.λπ.”. 

2. Τις διατάξεις του άρθρου 40 του ν. 849/1979 (ΦΕΚ 
232/τ.Α'/1978). 

3. γ) του άρθρου 90 του «Κώδικα για την Κυβέρνηση 
και τα Κυβερνητικά Όργανα», που κωδικοποιήθηκε με 
το άρ. πρώτο του π.δ. 63/2005. 

4. Την υπ’ αριθμ. ΔΙΠΠ/Φ.ΕΓΚΡ.4.5/416/18529/17.11.20 03 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ (ΦΕΚ 252/Α/12.11.1998) για «Εγκριση 
πλήρωσης τριών (3) θέσεων ΠΕ Επιστημόνων Συνεργα¬ 
τών, με σχέση εργασίας ιδιωτικού δικαίου ορισμένου 
χρόνου (τριετούς διάρκειας), στη Μονάδα Οικονομικής 
Έρευνας και Ανάλυσης του Συμβουλίου Οικονομικών 
Εμπειρογνωμόνων (ΣΟΕ) του Υπουργείου Οικονομίας 
και Οικονομικών (τ. ΥΠΕΘΟ). 

5. Την υπ’ αριθμ. 48297/3472/21.12.2005 απόφαση του 
Υπουργού Οικονομίας και Οικονομικών, με την οποία 
προσλήφθηκε ο Αθανάσιος Ταγκαλάκης, ως Επιστήμο¬ 
νας Συνεργάτης στη Μονάδα Οικονομικής Έρευνας και 
Ανάλυσης του Συμβουλίου Οικονομικών Εμπειρογνω¬ 
μόνων (ΣΟΕ). 

6. Το υπ’ αριθμ. 2/55735/Α/23.11.2005 έγγραφο του Γε¬ 
νικού Λογιστηρίου του Κράτους. 

7. Το γεγονός ότι από την υπογραφή της απόφασης αυ¬ 
τής προκαλείται δαπάνη για το έτος 2005 ύψους 2.305 
ευρώ (ΚΑΕ 0211/023/720/1.800 ευρώ και ΚΑΕ 0291/023/720 
505 ευρώ) η οποία θα καλυφθεί στα περιθώρια των εγκεκρι¬ 
μένων πιστώσεων της κατηγορίας 0200 του φορέα 023/720 
του προϋπολογισμού του Υπουργείου Οικονομίας και Οικο¬ 
νομικών (τ.ΥΠΕΘΟ) τρέχοντος έτους, αποφασίζουμε: 

Ορίζουμε σύμφωνα με τις διατάξεις που αναφέρο- 
νται στο σκεπτικό με στοιχ. 1 τις μηνιαίες αποδοχές 
του Αθανασίου Ταγκαλάκη, Επιστήμονα Συνεργάτη του 
Υπουργείου Οικονομίας και Οικονομικών στο ποσό των 
1.800 ευρώ από αναλήψεως υπηρεσίας. Το ποσό αυτό 
θα αναπροσαρμόζεται εφεξής με τις εκάστοτε αυξήσεις 
των μισθών των δημοσίων υπαλλήλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2006 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. 1589/ΔΙΟΕ 46 (4) 

Μεταβίβαση αρμοδιοτήτων και εξουσίας να υπογρά¬ 
φουν “Με εντολή Υφυπουργού» στο Γ ενικό Γ ραμ- 
ματέα Επενδύσεων και Ανάπτυξης, στους Προϊστα¬ 
μένους των Γενικών Διευθύνσεων Αναπτυξιακού 
Προγραμματισμού, Περιφερειακής Πολιτικής, Δημο¬ 
σίων Επενδύσεων και Ιδιωτικών Επενδύσεων, στους 
Προϊσταμένους Διευθύνσεων, στους Προϊσταμένους 
των Ειδικών Υπηρεσιών, στους Προϊσταμένους Τμη¬ 
μάτων και Αυτοτελούς Γ ραφείου καθώς και στους 
Προϊσταμένους των Μονάδων των Ειδικών Υπηρεσι¬ 
ών του Υπουργείου Οικονομίας και Οικονομικών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Των άρθρων 41, 50, 51, 52, 53, 54 και 90 του Κώδι¬ 
κα Νομοθεσίας για την Κυβέρνηση και τα Κυβερνητικά 
Όργανα, ο οποίος κυρώθηκε με το άρθρο πρώτο του 
π.δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά Οργανα» (Α' 98). 

β. Του ν. 2860/2000 «Διαχείριση, Παρακολούθηση και 


Έλεγχος του Κοινοτικού Πλαισίου Στήριξης και άλλες 
διατάξεις» (Α' 251). 

γ. Του π.δ. 178/2000 «Οργανισμός του Υπουργείου Εθνι¬ 
κής Οικονομίας» (Α' 165), όπως ισχύει. 

δ. Του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (Α' 57). 

ε. Του π.δ. 159/2002 «Μεταφορά αρμοδιοτήτων, υπη¬ 
ρεσιών και προσωπικού του Υπουργείου Οικονομίας και 
Οικονομικών στο Υπουργείο Εξωτερικών και σύσταση 
Γενικής Γραμματείας Διεθνών Οικονομικών Σχέσεων 
και Αναπτυξιακής Συνεργασίας στο Υπουργείο Εξωτε¬ 
ρικών» (Α' 140). 

2. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432). 

3. Την υπ’ αριθμ. 43491/ΔΙΟΕ 789/21.12.2000 κοινή 
υπουργική απόφαση περί σύστασης Ειδικής Υπηρεσίας 
με τίτλο «Αρχή Πληρωμής του Κ.Π.Σ., των Κοινοτικών 
Πρωτοβουλιών και του Ταμείου Συνοχής, σύμφωνα με τα 
άρθρα 8, 9,10,19 και 20 του ν. 2860/2000» (Β' 1639), όπως 
τροποποιήθηκε με τις υπ’ αριθμ. 156490/ΔΙΟΕ99/28.3.2002 
(Β' 411) και 5907/ΔΙΟΕ41/29.1.2004 (Β' 190), όμοιες. 

4. Την υπ’ αριθμ. 10195/ΔΙΟΕ 144/23.4.2001 κοινή υπουρ¬ 
γική απόφαση περί σύστασης Ειδικής Υπηρεσίας με 
τίτλο «Υπηρεσία Ολοκληρωμένου Πληροφοριακού Συ¬ 
στήματος (ΟΠΣ), σύμφωνα με το άρθρο 3 του ν. 2860/ 
2000» (Β' 340),όπως τροποποιήθηκε με την υπ’ αριθμ. 
32178/ΟΠΣ 1426/5.9.2005 (Β' 1296), όμοια . 

5. Την υπ’ αριθμ. 35256/ΔΙΟΕ 428/17.10.2001 κοινή 
υπουργική απόφαση περί Σύστασης Ειδικής Υπηρεσίας 
με τίτλο «Υπηρεσία Συντονισμού της Εφαρμογής των 
Επιχειρησιακών Προγραμμάτων σύμφωνα με το άρθρο 3 
του ν. 2860/2000» (Β' 1352), όπως τροποποιήθηκε με τις 
αριθμ. 37085/ΔΙΟΕ 890/20.9.2004 (Β' 1450) και 47531/ΔΙΟΕ 
1251/2.12.2004 (Β' 1819), όμοιες. 

6. Την υπ’ αριθμ. 35257/ΔΙΟΕ 429/17.10.2001 κοινή 
υπουργική απόφαση περί σύστασης Ειδικής Υπηρεσί¬ 
ας με τίτλο «Υπηρεσία Σχεδιασμού και Αξιολόγησης 
Περιφερειακής Πολιτικής και Προγραμμάτων σύμφωνα 
με το άρθρο 3 του ν. 2860/2000» (Β' 1352), όπως τρο¬ 
ποποιήθηκε με τις αριθμ. 37088/ΔΙΟΕ 889/20.9.2004 (Β' 
1450) και 47533/ΔΙΟΕ 1250/2.12.2004 (Β' 1819), όμοιες. 

7. Την υπ’ αριθμ. 31405/Δ.Δ. και ΠΚΠ 2317/20.9.2001 κοινή 
υπουργική απόφαση περί σύστασης Ειδικής Υπηρεσί¬ 
ας με τίτλο «Υπηρεσία Διαχείρισης και Παρακολούθη¬ 
σης Ταμείου Συνοχής, σύμφωνα με το άρθρο 19 του ν. 
2860/2000» (Β' 1270), όπως τροποποιήθηκε με τις αριθμ. 
46566/ΕΥΔ και ΠΤΣ 815/3.7.2003 (Β' 898) και 31512/ΕΥΔ 
και ΠΤΣ 2059/26.8.2005 (Β'1279), όμοιες. 

8. Την υπ’ αριθμ. 175294/ΔΙΟΕ 196/7.6.2002 κοινή υπουρ¬ 
γική απόφαση περί σύστασης Ειδικής Υπηρεσίας με 
τίτλο «Υπηρεσία Διαχείρισης Προγραμμάτων Κοινοτικής 
Πρωτοβουλίας ΙΝΤΕΒΒΕΘ σύμφωνα με το άρθρο 20 παρ. 
2 του ν. 2860/2000» (Β' 730). 

9. Την ανάγκη να διασφαλισθεί η εύρυθμη και απο¬ 
δοτική λειτουργία των Υπηρεσιών του Υπουργείου 
Οικονομίας και Οικονομικών, επί των οποίων ασκούμε 
αρμοδιότητες καθώς και η ταχεία διεκπεραίωση των 
υποθέσεων που έχουν ανατεθεί σ’ αυτές. 

10. Το γεγονός ότι, από τις διατάξεις της απόφασης 




968 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

I. Μεταβιβάζουμε στο Γενικό Γραμματέα Επενδύσε¬ 
ων και Ανάπτυξης, στους Προϊσταμένους των Γενικών 
Διευθύνσεων Αναπτυξιακού Προγραμματισμού, Περιφε¬ 
ρειακής Πολιτικής, Δημοσίων Επενδύσεων και Ιδιωτικών 
Επενδύσεων, στους Προϊσταμένους Διευθύνσεων, στους 
Προϊσταμένους των Ειδικών Υπηρεσιών, στους Προϊ¬ 
σταμένους Τμημάτων και Αυτοτελούς Γ ραφείου καθώς 
και στους Προϊσταμένους των Μονάδων των Ειδικών 
Υπηρεσιών του Υπουργείου Οικονομίας και Οικονομικών 
το δικαίωμα να υπογράφουν “Με εντολή Υφυπουργού” 
τις πιο κάτω πράξεις: 

Αρθρο 1 

Στο Γ ενικό Γραμματέα Επενδύσεων και Ανάπτυξης τις 
κατωτέρω πράξεις αρμοδιότητας: 

α) Τ ων Διευθύνσεων της Γ ενικής Διεύθυνσης Αναπτυ¬ 
ξιακού Προγραμματισμού, Περιφερειακής Πολιτικής και 
Δημοσίων Επενδύσεων. 

Σχεδιασμού και Αξιολόγησης Περιφερειακής Πολιτικής 
και Προγραμμάτων 

Διαχείρισης και Παρακολούθησης Κοινοτικών Προ¬ 
γραμμάτων 

Ελέγχου και Εκταμιεύσεων 

Διαχείρισης Κοινοτικών Πρωτοβουλιών 

Δημοσίων Επενδύσεων 

β) Των Ειδικών Υπηρεσιών της Γενικής Δ/νσης Ανα¬ 
πτυξιακού Προγραμματισμού, Περιφερειακής Πολιτικής 
και Δημοσίων Επενδύσεων. 

Υπηρεσίας Ολοκληρωμένου Πληροφοριακού Συστή¬ 
ματος (ΟΠΣ) 

Υπηρεσίας Στρατηγικής Σχεδιασμού και Αξιολόγησης 
Αναπτυξιακών Προγραμμάτων 

Υπηρεσίας Συντονισμού της Εφαρμογής των Επιχει¬ 
ρησιακών Προγραμμάτων. 

Υπηρεσίας Διαχείρισης και Παρακολούθησης Ταμείου 
Συνοχής 

Υπηρεσίας Διαχείρισης Προγραμμάτων Κοινοτικής 
Πρωτοβουλίας 

ΙΝΤΕΒΒΕΘ. 

γ) Των Διευθύνσεων της Γ ενικής Διεύθυνσης Ιδιωτικών 
Επενδύσεων 

Έγκρισης και Ελέγχου Ιδιωτικών Επενδύσεων Κεφα¬ 
λαίων Εξωτερικού 

δ) Της Ειδικής Υπηρεσίας «Αρχή Πληρωμής του ΚΠΣ, 
των Κοινοτικών Πρωτοβουλιών και του Ταμείου Συνο¬ 
χής» 

ε) Του Αυτοτελούς Γραφείου Αντισταθμιστικών Οφε¬ 
λών 

1. Την παροχή οδηγιών στις ανωτέρω Υπηρεσιακές Μο¬ 
νάδες για τη μεθόδευση και το συντονισμό της κοινής 
δραστηριότητάς τους, με σκοπό την αποτελεσματική 
εφαρμογή της Κυβερνητικής Πολιτικής και την εύρυθμη 
λειτουργία τους. 

2. Την υπογραφή αποφάσεων και εγγράφων προς τους 
Υπηρεσιακούς παράγοντες των ανωτέρω Υπηρεσιών, 
που αποσκοπούν στην εκπόνηση, σχεδίασμά, προγραμ¬ 
ματισμό και έλεγχο βραχυχρόνιων και μακροχρόνιων 
προγραμμάτων των Μονάδων αυτών, μέσα στο πλαίσιο 
της υλοποίησης της Κυβερνητικής πολιτικής. 

3. Την υπογραφή απαντήσεων στις αιτήσεις επανεξέ¬ 
τασης ή αναφορές παραπόνων ή καταγγελίες πολιτών ή 


νομικών προσώπων κατά ενεργειών ή παραλείψεων των 
Οργάνων των παραπάνω Υπηρεσιακών Μονάδων. 

4. Την υπογραφή των πράξεων που εκδίδονται με 
τη σύμπραξη και άλλων Υπουργών εφόσον αυτές δεν 
υπογράφονται από τους Υπουργούς, αλλά ύστερα από 
εξουσιοδότηση τους από τους Γ ενικούς Γ ραμματείς των 
οικείων Υπουργείων. 

5. Τις προτάσεις προς τον Τομέα Οικονομικών του 
Υπουργείου Οικονομίας και Οικονομικών με τις οποίες 
καθορίζεται το μηνιαίο ύψος πληρωμών του Προγράμ¬ 
ματος Δημοσίων Επενδύσεων. 

6. Την υπογραφή εγγράφων πάνω σε θέματα αρμο¬ 
διότητας Προϊσταμένου Γενικής Διεύθυνσης εφόσον 
συμπράττουν περισσότερες Γ ενικές Διευθύνσεις της 
αρμοδιότητάς του. 

7. Ορισμό εκπροσώπων του Υπουργείου σε Συμβούλια 
και Επιτροπές άλλων Δημοσίων Υπηρεσιών και Οργα¬ 
νισμών. 

8. Τις αποφάσεις και εγκυκλίους με τις οποίες καθο¬ 
ρίζονται, τροποποιούνται ή παρέχονται οδηγίες για τον 
τρόπο χρηματοδότησης και την πραγματοποίηση των 
πληρωμών των έργων του Προγράμματος Δημοσίων 
Επενδύσεων. 

9. Τις δανειοδοτήσεις έργων του Προγράμματος Δη¬ 
μοσίων Επενδύσεων προς διεθνείς χρηματοδοτικούς 
Οργανισμούς ΕΤΕ και ΤΚΑΣΕ. 

10. Τις εισηγήσεις προς την Διϋπουργική Επιτροπή 
για την υλοποίηση του Προγράμματος Δημοσίων Επεν¬ 
δύσεων. 

Άρθρο 2 

Στους Προϊσταμένους των Γ ενικών Διευθύνσεων Ανα¬ 
πτυξιακού Προγραμματισμού, Περιφερειακής Πολιτικής, 
Δημοσίων Επενδύσεων και Ιδιωτικών Επενδύσεων τις 
πιο κάτω πράξεις και έγγραφα αρμοδιότητας των Δι¬ 
ευθύνσεων και Ειδικών Υπηρεσιών: 

α: Σχεδιασμού και Αξιολόγησης Περιφερειακής Πολι¬ 
τικής και Προγραμμάτων 

Διαχείρισης και Παρακολούθησης Κοινοτικών Προ¬ 
γραμμάτων 

Ελέγχου και Εκταμιεύσεων 

Διαχείρισης Κοινοτικών Πρωτοβουλιών 

Δημοσίων Επενδύσεων 

Ειδικής Υπηρεσίας Συντονισμού της Εφαρμογής των 
Επιχειρησιακών Προγραμμάτων 

Ειδικής Υπηρεσίας Στρατηγικής Σχεδιασμού και Αξι¬ 
ολόγησης Αναπτυξιακών Προγραμμάτων 

Ειδικής Υπηρεσίας Ολοκληρωμένου Πληροφοριακού 
Συστήματος (ΟΠΣ) 

Ειδικής Υπηρεσίας Διαχείρισης και Παρακολούθησης 
Ταμείου Συνοχής 

Ειδικής Υπηρεσίας Διαχείρισης Προγραμμάτων Κοι¬ 
νοτικής Πρωτοβουλίας ΙΝΤΕΒΒΕΘ. 

Έγκρισης και Ελέγχου Ιδιωτικών Επενδύσεων. Κεφα¬ 
λαίων Εξωτερικού 

1. Τον προγραμματισμό των δραστηριοτήτων και το 
συντονισμό της λειτουργίας των μονάδων που υπάγο¬ 
νται σ’ αυτούς, καθώς και την αξιολόγηση του κόστους 
και της ποιότητας των αποτελεσμάτων τους. 

2. Την εξειδίκευση, συγκριτική ανάλυση και αξιολόγη¬ 
ση της ακολουθούμενης πολιτικής στο χώρο ευθύνης 
τους και τη διατύπωση εναλλακτικών προτάσεων και 
εισηγήσεων προς τα υπερκείμενα όργανα. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


969 


3. Την εξασφάλιση συνεργασίας και συντονισμού με 
άλλα Υπουργεία και λοιπούς φορείς του Δημοσίου Το¬ 
μέα. 

4. Την αξιολόγηση των Προϊσταμένων Διευθύνσεων και 
την εκτίμηση, με ειδική σημείωση, της αξιολόγησης από 
τους τελευταίους των Προϊσταμένων των Τμημάτων, 
καθώς και την αξιοποίηση και ανάπτυξη του υπηρετού- 
ντος προσωπικού. 

5. Την παροχή οδηγιών προς τις πιο πάνω Υπηρεσι¬ 
ακές Μονάδες του Υπουργείου για την μεθόδευση και 
τον συντονισμό της κοινής δραστηριότητας τους με 
σκοπό την αποτελεσματική υλοποίηση της Κυβερνη¬ 
τικής Πολιτικής. 

6. Τα έγγραφα που αναφέρονται σε θέματα αρμοδιό¬ 
τητας Προϊσταμένου Διεύθυνσης, εφόσον συμπράττουν 
σε αυτά περισσότερες Δ/νσεις. 

7. Την προσυπογραφή όλων των εγγράφων που θα 
υπογράφονται από υπερκείμενα όργανα. 

Ειδικότερα: 

Στον Προϊστάμενο της Γενικής Δ/νσης Ιδιωτικών Επεν¬ 
δύσεων μεταβιβάζουμε το δικαίωμα να υπογράφει “Με 
εντολή Υφυπουργού” 

Την υπογραφή ενταλμάτων πληρωμής επιχορηγήσεων 
Ιδιωτικών Επενδύσεων και επιδότησης χρηματοδοτικής 
μίσθωσης. 

Τις αποφάσεις καταβολής επιδότησης επιτοκίου. 

Τ ις αποφάσεις επιστροφής της κατατεθειμένης στην 
Υπηρεσία και αναφερομένης στην παρ. 4β' του άρθρου 
4 του ν. 2234/1994 εγγύησης. 

Άρθρο 3 

Στους Προϊσταμένους Διευθύνσεων και στους Προ¬ 
ϊσταμένους των Ειδικών Υπηρεσιών ή στους νόμιμους 
αναπληρωτές τους μεταβιβάζουμε το δικαίωμα να υπο¬ 
γράφουν «Με εντολή Υφυπουργού» για τις πιο κάτω 
πράξεις και έγγραφα αρμοδιότητάς τους: 

α. Γενικά: 

1. Την υπογραφή απαντήσεων σε αιτήσεις, υπομνήματα 
ή αναφορές παραπόνων πολιτών. 

2. Την υπογραφή προπαρασκευαστικών, διαβιβαστικών 
και υπομνηστικών εγγράφων της αρμοδιότητάς τους. 

3. Την υπογραφή εγγράφων με τα οποία ζητούνται ή 
παρέχονται πληροφορίες για την ορθή εφαρμογή των 
νόμων. 

4. Την υπογραφή εγγράφων και κάθε άλλης πράξεως 
που αφορά σε θέματα για τα οιτοία έχει παρασχεθεί, 
κατ’ αρχήν, έγκρισή μας ή έγκριση του Γενικού Γραμ¬ 
ματέα. 

5. Την υπογραφή πράξεων με τις οποίες τίθενται έγ¬ 
γραφα της αρμοδιότητάς τους στο Αρχείο. 

6. Την υπογραφή τηλεγραφημάτων πληροφοριακού 
και προπαρασκευαστικού περιεχομένου που αποστέλ- 
λονται στο εσωτερικό και εξωτερικό 

7. Τ ην έκδοση εγκυκλίων. 

8. Την αξιολόγηση των Προϊσταμένων Τμημάτων και 
Μονάδων των Ειδικών Υπηρεσιών. 

9. Τις πράξεις μετακίνησης των υπαλλήλων μέσα στην 
ίδια τους την Δ/νση. Ειδικότερα: 

β. Στους Προϊσταμένους των Διευθύνσεων Διαχείρισης 
και Παρακολούθησης Κοινοτικών Προγραμμάτων και Δι¬ 
αχείρισης Κοινοτικών Πρωτοβουλιών ή στους νόμιμους 
αναπληρωτές τους. 

1. Τα έγγραφα προς τον τομέα Οικονομικών του Υπουρ¬ 


γείου Οικονομίας και Οικονομικών για την κατανομή 
στους δικαιούχους των κονδυλίων που μεταβιβάζονται 
στη χώρα μας από τον προϋπολογισμό της Ευρωπαϊκής 
Ένωσης στο πλαίσιο της χρηματοδότησης προγραμμά¬ 
των και έργων από το Ευρωπαϊκό Ταμείο Περιφερειακής 
Ανάπτυξης, την Ειδική Γραμμή 551 του Κοινοτικού Προϋ¬ 
πολογισμού και τα προγράμματα Τεχνικής Βοήθειας για 
την εφαρμογή των νέων Διαρθρωτικών Κανονισμών της 
Ευρωπαϊκής Ένωσης. 

2. Τα έγγραφα για την υποβολή αιτήσεων έγκρισης 
της χρηματοδότησης προγραμμάτων και έργων από 
το Ταμείο Περιφερειακής Ανάπτυξης της Ευρωπαϊκής 
Ένωσης, την υποβολή στοιχείων και εκθέσεων προόδου 
καθώς και την υποβολή αιτήσεων εκταμιεύσεων των 
οφειλομένων προς την χώρα ποσών από την εφαρμογή 
των παραπάνω προγραμμάτων και έργων. 

γ. Στον Προϊστάμενο της Διεύθυνσης Δημοσίων Επεν¬ 
δύσεων ή στο νόμιμο αναπληρωτή του τα έγγραφα που 
αναφέρονται στα παρακάτω θέματα: 

1. Χρηματοδοτήσεων όλων των Συλλογικών Αποφάσεων 
του Προγράμματος Δημοσίων Επενδύσεων, που ενεργού- 
νται στα πλαίσια αφ’ ενός μεν των εγκεκριμένων από τον 
Υφυπουργό Οικονομίας και Οικονομικών ορίων Πιστώσεων 
και Πληρωμών για κάθε τομέα του Προγράμματος και 
αφ’ ετέρου του κατά μήνα καθοριζόμενου από τον τομέα 
Οικονομικών του Υπουργείου Οικονομίας και Οικονομικών 
ύψους Πληρωμών. 

2. Χρηματοδοτήσεων (κατανομών) των εγκεκριμένων 
ορίων πληρωμών του Τομέα “Νομαρχιακά Προγράμμα¬ 
τα”. 

3. Χρηματοδοτήσεων από συνεισφορές τρίτων για την 
εκτέλεση έργων του Προγράμματος Δημοσίων Επενδύ¬ 
σεων για όλους τους φορείς. 

4. Εντολών μεταφοράς των εσόδων Δημοσίων Επεν¬ 
δύσεων από τους ειδικούς λογαριασμούς που τηρούνται 
στην Τράπεζα της Ελλάδος, στον λογαριασμό Έ.Δ. Συ¬ 
γκέντρωση Εισπράξεων και Πληρωμών”. 

Άρθρο 4 

Στους Προϊσταμένους Τ μημάτων και Αυτοτελούς Γ ρα¬ 
φείου καθώς και στους Προϊσταμένους των Μονάδων των 
Ειδικών Υπηρεσιών ή στους νόμιμους αναπληρωτές τους: 

α. Γενικά 

1. Την υπογραφή προπαρασκευαστικών, διαβιβαστι¬ 
κών και υπομνηστικών εγγράφων, ως και εκείνων που 
ενημερώνουν τους ενδιαφερομένους για την πορεία 
των υποθέσεων τους και που δεν αφορούν γενικότερα 
τη Διεύθυνση. 

2. Την υπογραφή εγγράφων με τα οποία διαβιβάζονται 
για επίδοση κάθε είδους έγγραφα ή δικογραφία, ως 
και εκείνα με τα οποία επιστρέφονται ή αναζητούνται 
αλληλογραφίες για θέματα της αρμοδιότητάς τους. 

3. Την έκδοση πράξεων με τις οποίες τίθενται έγγρα¬ 
φα της αρμοδιότητάς τους στο αρχείο. 

4. Την υπογραφή βεβαιώσεων για την ακρίβεια της 
αντιγραφής των εγγράφων κοινών και εμπιστευτικών, 
κρυπτογραφημένων και αποκρυπτογραφημένων και τη¬ 
λεγραφημάτων της αρμοδιότητάς τους. 

5. Την υπογραφή ανακοίνωσης ή κοινοποίησης υπουργι¬ 
κών αποφάσεων και των σε εκτέλεση τους εγγράφων της 
αρμοδιότητάς τους. 

6. Την υπογραφή απαντήσεων σε αναφορές, έγγραφα 
πολιτών, Υπηρεσιών, Νομικών Προσώπων, σε θέματα για 

τα οποία έχει λάβει θέση η Υπηρεσία, πλην των αναφορών 
παραπόνων. 

7. Την υπογραφή εγγράφων με τα οποία ζητούνται διάφο¬ 
ρα στοιχεία και πληροφορίες της αρμοδιότητάς τους. 

8. Την υπογραφή περιλήψεων αποφάσεων και πράξεων 
που δημοσιεύονται στην Εφημερίδα της Κυβερνήσεως. 

9. Την έκδοση πιστοποιητικών και βεβαιώσεων σε θέ¬ 
ματα που σύμφωνα με το νόμο μπορούν να βεβαιωθούν 
από τα στοιχεία που τηρούνται στην Υπηρεσία 

β. Ειδικότερα: 

Στον Προϊστάμενο του Τμήματος Εκτέλεσης Προ¬ 
ϋπολογισμού, Χρηματοδότησης και Οικονομικής Πα¬ 
ρακολούθησης του Προγράμματος Δημοσίων Επεν¬ 
δύσεων, ή στο νόμιμο αναπληρωτή του τη θεώρηση 
των εντολών που αφορούν δαπάνες εξωτερικού του 
Προγράμματος Δημοσίων Επενδύσεων. 

Αρθρο 5 

II. Ορίζουμε όπως: 

1. Τα έγγραφα που υπογράφονται “Με εντολή Υφυ¬ 
πουργού” από το Γενικό Γραμματέα Επενδύσεων και 
Ανάπτυξης από τους προαναφερθέντες Προϊσταμένους 
Γενικών Διευθύνσεων, Προϊσταμένους Διευθύνσεων και 
λοιπούς Προϊσταμένους που αναφέρονται σε γενικότε¬ 
ρης σημασίας θέματα, θα κοινοποιούνται σε αντίγραφο 
στο Γ ραφείο μας. 

2. Οι εξουσιοδοτούμενοι μπορούν με έγγραφη επαρκή 
αιτιολόγηση να υποβάλλουν στο αμέσως ανώτερο κλιμά¬ 
κιο για υπογραφή έγγραφα, πράξεις ή γενικά αποφάσεις 
που πρέπει να εκδοθούν από αυτό. Το αμέσως ανώτερο 
κλιμάκιο αποφασίζει σχετικά. 

3. Όταν απουσιάζουν ή κωλύονται για οποιοδήποτε λόγο 
οι Προϊστάμενοι των Γ ενικών Διευθύνσεων, οι αρμοδιότη¬ 
τες αυτών ασκούνται από τον Γ ενικό Γ ραμματέα Επενδύ¬ 
σεων και Ανάπτυξης. 

4. Η κατά τα προηγούμενα άρθρα μεταβίβαση εξουσί¬ 
ας στους Προϊσταμένους/διευθύνσεων, στους Προϊστα¬ 
μένους των Ειδικών Υπηρεσιών, στους Προϊσταμένους 
Τ μημάτων και Αυτοτελούς Γ ραφείου, καθώς και στους 
Προϊσταμένους των Μονάδων των Ειδικών Υπηρεσιών να 
υπογράφουν «Με εντολή Υφυπουργού» ισχύει και για τους 
νόμιμους αναπληρωτές τους, σε περίπτωση έλλειψης, 
απουσίας ή κωλύματος τους. 

Η απόφασή μας με υπ’ αριθμ. 15719/ΔΙΟΕ 94/29.3.2005 
(Β'556) παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2006 

Ο ΥΦΥΠΟΥΡΓΟΣ 

ΧΡΗΣΤΟΣ ΦΩΛΙΑΣ 
-♦- 

Αριθμ. Δ16γ/611/5/30/Γ (5) 

Ανάθεση αρμοδιοτήτων στον Πρόεδρο του Διοικητικού 
Συμβουλίου στο Δ/ντή και σε άλλα όργανα του Οργα¬ 
νισμού Αντισεισμικού Σχεδιασμού και Προστασίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 του ν. 1349/1983 «Σύσταση 
του Οργανισμού Αντισεισμικού Σχεδιασμού και Προστα¬ 
σίας (ΟΑΣΠ) και άλλες διατάξεις» (ΦΕΚ 52/τ.Α' 1983). 

2. Την υπ’ αριθμ. Δ16γ/07/377/Γ/5.10.2005 απόφαση «Δι¬ 
ορισμός μελών και συγκρότηση του Διοικητικού Συμ¬ 


βουλίου του Οργανισμού Αντισεισμικού Σχεδιασμού και 
Προστασίας (ΟΑΣΠ) (ΦΕΚ 256/τ. Ν.Π.Δ.Δ./13.10.2005). 

3. Την υπ’ αριθμ. 40/27.10.2005 απόφαση του Δ.Σ. του 
ΟΑΣΠ (329η Συνεδρίαση). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος των πι¬ 
στώσεων του προϋπολογισμού του ΟΑΣΠ σε αυτό το 
στάδιο. 

5. Την υπ’ αριθμ. 4881/19.5.2004 απόφαση «Ανάθεση 
αρμοδιοτήτων Υπουργού ΠΕΧΩΔΕ στους Υφυπουργούς 
ΠΕΧΩΔΕ» (ΦΕΚ 754/τ.Β72004) όπως τροποποιήθηκε με 
την υπ’ αριθμ. Δ17α/08/03/Φ.2.2.1./8.6.2005 όμοια απόφαση 
(ΦΕΚ 802/τ. Β'/2005), αποφασίζουμε: 

Εγκρίνουμε τη μεταβίβαση των παρακάτω αρμοδιο¬ 
τήτων Διοικητικού Συμβουλίου του Οργανισμού Αντι¬ 
σεισμικού Σχεδιασμού Προστασίας (ΟΑΣΠ): 

Α. Στον Πρόεδρο του Διοικητικού Συμβουλίου του 
ΟΑΣΠ: 

1. Της υπογραφής των εγγράφων που αποστέλλονται 
ανώτερα σε Κυβερνητικά Όργανα και Διεθνείς Οργανι¬ 
σμούς και αφορούν στη δραστηριότητα και στις αρμο¬ 
διότητες του ΟΑΣΠ. 

2. Των διαδικασιών για την πρόσληψη υπαλλήλων από 
τον Οργανισμό που έχει ήδη αποφασίσει το Δ.Σ. 

3. Των εγκρίσεων μετακινήσεων στο εσωτερικό του 
ίδιου, των μελών του Δ.Σ. και του Δ/ντού του ΟΑΣΠ. 

4. Της υπογραφής όλων των σχετικών εγγράφων για 
τη διενέργεια διαγωνισμών προμήθειας ή εκτέλεσης 
έργου και των αντίστοιχων αποφάσεων ορισμού των 
επιτροπών διενέργειας των διαγωνισμών. 

5. Των αποφάσεων ανάθεσης εκτέλεσης έργου ή προ¬ 
μήθειας που έχει εγκρίνει το Δ.Σ. και υπερβαίνουν τα 
15.000 ευρώ. 

6. Της υπογραφής των συμβάσεων εκτέλεσης έργου 
ή προμήθειας που έχει εγκρίνει το Δ.Σ. και υπερβαίνουν 
τα 15.000 ΕΥΡΩ. 

7. Των αποφάσεων ορισμού επιτροπών παραλαβής 
για εκτέλεση έργου ή για προμήθεια, ύψους δαπάνης 
άνω των 15.000 € 

8. Της έγκρισης ανάληψης διάθεσης πίστωσης, ανε¬ 
ξαρτήτως ύψους δαπάνης, ανά κωδικό αριθμό, για κάθε 
φορά που απαιτείται και για όλες τις κατηγορίες δα¬ 
πανών. 

9. Σε περίπτωση κωλύματος ή απουσίας του Προέ¬ 
δρου, οι ανωτέρω αρμοδιότητες ασκούνται από τον 
Αντιπρόεδρο του Δ.Σ. 

Β. Στο Δ/ντή του ΟΑΣΠ: 

1. Της υπογραφής των υπηρεσιακών εγγράφων που 
αφορούν στην ομαλή λειτουργία του Οργανισμού. 

2. Των τοποθετήσεων του υπηρετούντος προσωπικού 
του ΟΑΣΠ στις διάφορες υπηρεσίες του Οργανισμού, 
πλην των θέσεων Διευθυντών και Προϊσταμένων Τμη¬ 
μάτων. 

3. Των εγκρίσεων μετακινήσεων στο εσωτερικό του 
προσωπικού του ΟΑΣΠ, καθώς και των ιδιωτών. 

4. Της υπογραφής τακτικών ενταλμάτων πληρωμής 
και ενταλμάτων προπληρωμής, καθώς και των επιταγών 
που αφορούν έργα ή προμήθειες του ΟΑΣΠ. 

5. Της έγκρισης πίστωσης για την πραγματοποίηση 
προμηθειών ή εκτέλεση έργων μέχρι ποσού 1500 € και 
για ποσό μέχρι 5.000 € με συνυπογραφή του Προέδρου 

του Δ.Σ., ανά κωδικό αριθμό και για κάθε φορά που 
απαιτείται. 

6. Της έγκρισης συμπληρωματικών πιστώσεων μέχρι 
ποσού 1.500 € και για ποσό μέχρι 5.000 € με συνυπο- 
γραφή του Προέδρου του Δ.Σ., πέραν του ποσού που 
έχει εγκριθεί για το σκοπό αυτό από το Δ.Σ. 

7. Των αποφάσεων ανάθεσης εκτέλεσης έργου ή προ¬ 
μήθειας που έχει εγκρίνει το Δ.Σ. και μέχρι του ποσού 
15.000 €. 

8. Της υπογραφής των συμβάσεων εκτέλεσης έργου 
ή προμήθειας, που έχει εγκρίνει το Δ.Σ. και μέχρι του 
ποσού των 15.000 €. 

9. Των αποφάσεων ορισμού επιτροπών παραλαβής 
για εκτέλεση έργου προμήθεια ύψους δαπάνης μέχρι 
15.000 €. 

10. Της έγκρισης ανάληψης, διάθεσης πίστωσης και 
πραγματοποίησης των δαπανών της παρ. 3 του άρθρου 
9 του π.δ. 277/1993. 

11. Της άσκησης των αρμοδιοτήτων που αναφέρονται 
στις επόμενες παραγράφους Γ' και Δ' σε περίπτωση 
κωλύματος ή απουσίας των Προϊσταμένων Διευθύνσεων 
και Τμημάτων του Οργανισμού. 

12. Σε περίπτωση κωλύματος ή απουσίας του Διευ- 
θυντού, οι ανωτέρω αρμοδιότητες ασκούνται από τον 
Πρόεδρο του Δ.Σ. 

Απόντος ή κωλυομένου και του Προέδρου, οι αρμο¬ 
διότητες ασκούνται από τον καθ’ ύλην αρμόδιο Διευ¬ 
θυντή. 

Γ. Στο Διευθυντή Διοικητικού - Οικονομικού του 
ΟΑΣΠ: 

1. Του ορισμού υπολόγων - διαχειριστών. 

2. Της υπογραφής τακτικών ενταλμάτων πληρωμών 
και ενταλμάτων προπληρωμής, των επιταγών και των 
εντολών προς Τράπεζες, Δημόσια Ταμεία και άλλους 
δημόσιους φορείς, καθώς και της έγκρισης ανάληψης 
και διάθεσης πίστωσης για όλες τις πάγιες δαπάνες 
που αφορούν μισθοδοσία, λοιπές παροχές και αποζημι¬ 
ώσεις του προσωπικού, κρατήσεις και απόδοση αυτών 
στα ασφαλιστικά ταμεία, πληρωμή του ενοικίου και των 
δαπανών λειτουργίας συντήρησης και καθαριότητας 
των γραφείων, συντήρησης και επισκευής των αυτοκι¬ 
νήτων, καυσίμων, δαπανών ΟΤΕ, ΔΕΗ, ΕΥΔΑΠ και λοιπών 
φορέων παροχής υπηρεσιών σε περίπτωση απουσίας 
του Δ/ντή του ΟΑΣΠ. 

3. Του χειρισμού θεμάτων υπηρεσιακής κατάστασης 
του προσωπικού. 

4. Σε περίπτωση κωλύματος ή απουσίας του Διευ- 
θυντού Διοικητικού -Οικονομικού τις παραπάνω αρμο¬ 
διότητες ασκούν οι καθ’ ύλην αρμόδιοι Προϊστάμενοι 
Τ μημάτων. 

Δ. Στους Προϊσταμένους των Διευθύνσεων και των 
Τμημάτων του Οργανισμού μεταβιβάζονται οι αρμο¬ 
διότητες που ορίζονται στο π.δ. 485/1988 και στο π.δ. 
277/1993. 

Ε. Σε περίπτωση επείγουσας ανάγκης λόγω σεισμού 
και μέχρι τη σύγκληση του Δ.Σ., ο Πρόεδρος ασκεί τις 
αρμοδιότητες του Δ.Σ. που σχετίζονται με την αντιμετώ¬ 
πιση της έκτακτης ανάγκης. Σε περίπτωση κωλύματος 
ή απουσίας του Προέδρου, τις αρμοδιότητες του Δ.Σ. 
ασκεί ο Αντιπρόεδρος και σε περίπτωση κωλύματος 


ή απουσίας και του Αντιπροέδρου, ο Διευθυντής του 
ΟΑΣΠ. 

ΣΤ. Από τον Πρόεδρο και το Διευθυντή του ΟΑΣΠ γί¬ 
νεται σε κάθε Συνεδρίαση του Διοικητικού Συμβουλίου 
ενημέρωση των μελών του για τις ενέργειες που έγιναν 
από αυτούς στα πλαίσια των αρμοδιοτήτων που τους 
μεταβιβάσθηκαν. 

Ζ. Οι ανωτέρω αρμοδιότητες του Προέδρου του Δ.Σ. 
ισχύουν μέχρι τη λήξη της θητείας του Δ.Σ. ή την ανά¬ 
κλησή του. Οι αρμοδιότητες του Διευθυντή και των 
Προϊσταμένων Διευθύνσεων και Τμημάτων του Οργα¬ 
νισμού ισχύουν: 

μέχρι την ανάθεση αρμοδιοτήτων από το νέο Δ.Σ. που 
θα ορισθεί μετά τη λήξη της θητείας του παρόντος ή 
την ανάκλησή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθμ. ΔΥΙα/Γ.Π. οικ. 4613 (6) 

Έγκριση ωρών υπερωριακής απασχόλησης μίας (1) 
υπαλλήλου που υπηρετεί στο Γ ραφείο της Γ ενικής 
Δ/ντριας Υγείας του Υπουργείου Υγείας και Κοινω¬ 
νικής Αλληλεγγύης. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 3205/2003 άρθρο 16 (ΦΕΚ 297/ 
τ.Α'/2003). 

2. Το γεγονός ότι, από την απόφαση αυτή θα προκλη- 
θεί δαπάνη μέχρι 1.000,00 €, η οποία θα καλυφθεί από 
τις πιστώσεις του Προϋπολογισμού τρέχοντος οικονομι¬ 
κού έτους και ειδικότερα από τον Φορέα 110 ΚΑΕ 0511. 

3. Το γεγονός ότι, υπάρχουν αυξημένες υπηρεσιακές 
ανάγκες στο Γ ραφείο της Γ ενικής Δ/ντριας Υγείας του 
Υπουργείου Υγείας και Κοινωνικής Αλληλεγγύης, κατά 
το χρονικό διάστημα από 2.1.2006 έως και 31.3.2006, 
αποφασίζουμε: 

Εγκρίνουμε την υπερωριακή απασχόληση μίας (1) 
υπαλλήλου που υπηρετεί στο Γ ραφείο της Γ ενικής Δ/ 
ντριας Υγείας του Υπουργείου Υγείας και Κοιν. Αλλη¬ 
λεγγύης, για το χρονικό διάστημα από 2.1.2006 έως και 
31.3.2006 και θα απασχοληθεί μέχρι εξήντα (60) ώρες το 
μήνα, για υπερωριακή απογευματινή εργασία. 

Η υπερωριακή απασχόληση της ανωτέρω υπαλλήλου 
θα πραγματοποιείται από Δευτέρα έως Παρασκευή και 
κατά τις ώρες από 15:00 έως 20:00. 

Υπεύθυνη για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται η Γ ενική Δ/ντρια Υγείας του Υπουργείου Υγείας 
και Κοινωνικής Αλληλεγγύης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2006 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΑΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0Θ: 


Τεύχος 

Περίοδος 

ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, Ιοχ: 210 -4071010 ίπίθτπθΐ: Ιι11ρ://νννννν.βί.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙηΙθτηβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θογο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θογο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις Δ0Υ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00" έως 13.00' 



02ϋαυυ43ϋαΐ0600α8 


ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙίρ://νννννν.Βΐ.ςΓ - θ-ιτιβΜ: «/θόπΐ35ΐ6Γ@6ΐ.ςΓ 
















